CELEX: 32017R0209
Language: bg
Date: 2017-02-02 00:00:00
Title: Регламент за изпълнение (ЕС) 2017/209 на Комисията от 2 февруари 2017 година относно класирането на някои стоки в Комбинираната номенклатура

8.2.2017   
               
               
                  BG
               
               
                  Официален вестник на Европейския съюз
               
               
                  L 33/16
               
            РЕГЛАМЕНТ ЗА ИЗПЪЛНЕНИЕ (ЕС) 2017/209 НА КОМИСИЯТА
      от 2 февруари 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 2 февруари 2017 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор
            
            
               Генерална дирекция „Данъчно облагане и митнически съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране
                     (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Три артикула, опаковани заедно за продажба на дребно:
                     
                                 а)
                              
                              
                                 бележник, състоящ се от около 75 празни листа хартия (задният лист съдържа данни за контакт къде могат да бъдат намерени бележници за замяна) с приблизителни размери 8 × 14 cm. Листовете са свързани с лепило в горната част и са перфорирани, за да се даде възможност за отстраняване на отделни листове. Гърбът и малка част от лицевата страна са покрити с картон;
                              
                           
                                 б)
                              
                              
                                 подложка за бележник с приблизителни размери 32 × 10 cm, изработена от пластмасов лист, подсилен с картон отвътре. Картонената част на бележника се влага в разрез на подложката. Подложката, която може да се сгъва така, че да покрива бележника, включва също джоб от прозрачна пластмаса в горната част и примка от ластични текстилни материали за поставяне на химикалка;
                              
                           
                                 в)
                              
                              
                                 тънка химикалка от пластмаса с приблизителна дължина 10 cm, която се поставя в текстилната примка.
                              
                           (Вж. изображението) (*1)
                     
                  
                  
                     4820 10 30 
                  
                  
                     Класирането се определя от общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 4820 , 4820 10  и 4820 10 30 .
                     Артикулите представляват стоки, представени в комплект за продажба на дребно по смисъла на Общо правило 3, буква б). Бележникът играе съществената роля по отношение на използването на комплекта, която представлява осигуряване на хартия за записване на кратки бележки или съобщения. Подложката предоставя само опаковка за защита на бележника от замърсяване и смачкване. Предвид своите обективни характеристики (размери, конструкция и стойност), пластмасовата химикалка не представлява съществен елемент от комплекта. За писане в бележника може да бъде използвана всякаква друга писалка или молив. Следователно бележникът придава основната характеристика на комплекта.
                     Бележникът се класира в позиция 4820 , която обхваща тетрадки и бележници от всякакви видове (вж. Обяснителните бележки към Хармонизираната система за позиция 4820 , първи параграф, (1).
                     Поради това комплектът трябва да бъде класиран в код по КН 4820 10 30  като „Бележници, блокове от листове за писма, канцеларски хартиени кубове“.
                  
               
            (*1)  Изображението е само за информация.